GUNKUL ปลื้มขายหุ้นกู้ 2.8 พันลบ.เกลี้ยง! นำเงินรีไฟแนนซ์-ขยายธุรกิจตามแผน
GUNKUL ปลื้มขายหุ้นกู้ 2.8 พันลบ.เกลี้ยง! นำเงินรีไฟแนนซ์-ขยายธุรกิจตามแผน
GUNKUL ปลื้มขายหุ้นกู้ 2.8 พันลบ.เกลี้ยง! นำเงินรีไฟแนนซ์-ขยายธุรกิจตามแผน
3 ต.ค. 2562

นางสาวโศภชา ดำรงปิยวุฒิ์ ประธานกรรมการบริหาร บริษัท กันกุลเอ็นจิเนียริ่ง จำกัด (มหาชน) หรือ GUNKUL เปิดเผยว่า บริษัทฯประสบความสำเร็จในการเสนอขายหุ้นกู้จำนวนจำนวนไม่เกิน 2,800 ล้านบาท แบ่งเป็นจำนวนที่เสนอขาย 2,300 ล้านบาท และมีหุ้นกู้สำรองเพื่อการเสนอขายอีกไม่เกิน 500 ล้านบาท อายุ 2 ปี 9 เดือน ครบกำหนดไถ่ถอนปี พ.ศ.2565 ชำระดอกเบี้ยทุกๆ 3 เดือนตลอดอายุหุ้นกู้
ทั้งนี้ บริษัทได้เสนอขายให้กับผู้ลงทุนสถาบัน และ/หรือผู้ลงทุนรายใหญ่  ระยะเวลาในการจองซื้อระหว่างวันที่ 30 ก.ย.-2 ต.ค.ที่ผ่านมา โดยมี บล.เอเซียพลัส เป็นผู้แทนในการจัดจำหน่ายร่วมกับ บล.คันทรี่กรุ๊ป, บล.หยวนต้า(ประเทศไทย), บล.เคจีไอ (ประเทศไทย), บล.โนมูระ พัฒนสิน และ บล.เคทีซิมิโก้
สำหรับเงินที่ได้จากการขายหุ้นกู้ดังกล่าวของบริษัทฯ จะนำไปใช้ในการชำระคืนหุ้นกู้ที่จะครบกำหนดไถ่ถอนในเดือนตุลาคมนี้ และ/หรือเพื่อใช้ในการรองรับการขยายธุรกิจของบริษัท และ/หรือใช้เป็นเงินทุนหมุนเวียน ซึ่งจะสร้างความมั่นคง และผลตอบแทนที่ดีให้แก่ผู้ถือหุ้นในอนาคต
“บริษัทฯ  ขอขอบคุณนักลงทุนที่ให้การตอบรับเป็นอย่างดี ในการจองซื้อหุ้นกู้เกินกว่าจำนวนที่บริษัทฯ เสนอขายค่อนข้างมาก ภายใน 3 วันที่ออกเสนอขาย  โดยเฉพาะนักลงทุนรายใหญ่ ที่ให้ความสนใจที่จะจองหุ้นกู้ของ GUNKUL อย่างล้นหลาม แสดงให้เห็นถึงความเชื่อมั่นของนักลงทุนต่อแผนการขยายธุรกิจและการเติบโตของบริษัทฯ ในอนาคตได้เป็นอย่างดี” นางสาวโศภชา กล่าว